*Projekts*

LATVIJAS REPUBLIKAS MINISTRU KABINETS

2015.gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru**

Izdoti saskaņā ar Publiskas personas kapitāla daļu un kapitālsabiedrību pārvaldības likuma 79.panta pirmo daļu un ceturto daļu, 106.panta trešo daļu, 112.panta pirmo daļu, 114.panta pirmo daļu un 117.panta pirmo daļu

1. Noteikumi nosaka publiskas personas kapitālsabiedrību un publiski privāto kapitālsabiedrību (turpmāk – kapitālsabiedrība):
   1. valdes locekļu un padomes locekļu skaitu atbilstoši kapitālsabiedrības lielumu raksturojošiem rādītājiem;
   2. valdes locekļu un padomes locekļu mēneša atlīdzības maksimālo apmēru atbilstoši kapitālsabiedrības raksturojošiem rādītājiem.
2. Kapitālsabiedrības valdes locekļa un padomes locekļa mēneša atlīdzība šo noteikumu izpratnē ir mēnešalga pirms nodokļu nomaksas. Mēneša atlīdzībā neietilpst prēmijas, pilnvarojuma līgumā pielīgtā apdrošināšana un atsaukšanas pabalsts.
3. Lai noteiktu kapitālsabiedrības valdes locekļu un padomes locekļu skaitu, kā arī mēneša atlīdzības maksimālo apmēru saskaņā ar šo noteikumu pielikumu, kapitālsabiedrības iedala trijās grupās no zemākās līdz augstākajai:
   1. mazas kapitālsabiedrības;
   2. vidējas kapitālsabiedrības;
   3. lielas kapitālsabiedrības.
4. Kapitālsabiedrības lielumu raksturo šādi kritēriji:
   1. vidējais darbinieku skaits saskaņā ar pēdējo apstiprināto gada pārskatu (turpmāk – vidējais darbinieku skaits). To nosaka, saskaitot kapitālsabiedrībā strādājošos darbiniekus pārskata gada katra mēneša pēdējā datumā un summu dalot ar mēnešu skaitu pārskata gadā;
   2. finanšu rādītāji:
      1. bilances kopsumma saskaņā ar pēdējo apstiprināto gada pārskatu (turpmāk – bilances kopsumma);
      2. neto apgrozījums saskaņā ar pēdējo apstiprināto gada pārskatu (turpmāk – neto apgrozījums).
5. Pieņem, ka jaundibinātai kapitālsabiedrībai līdz pirmā gada pārskata apstiprināšanai šo noteikumu [4.punktā](http://m.likumi.lv/doc.php?id=207511#p3) minēto kritēriju vērtības ir plānotās kapitālsabiedrības lielumu raksturojošo kritēriju vērtības pirmajam pārskata gadam.
6. Reizi gadā pēc gada pārskata apstiprināšanas kapitāla daļu turētājs izvērtē kapitālsabiedrības vidējo darbinieku skaitu un finanšu rādītājus (bilances kopsummu un neto apgrozījumu) un iedala kapitālsabiedrību attiecīgajā grupā:
   1. Mazas kapitālsabiedrības, ja kapitālsabiedrība ir tāda kapitālsabiedrība, kura bilances datumā nepārsniedz vismaz divas no trim šādām kritēriju robežvērtībām:
      1. bilances kopsumma — 4 000 000 *euro*;
      2. neto apgrozījums — 8 000 000 *euro*;
      3. vidējais darbinieku skaits pārskata gadā — 50;
   2. Vidējas kapitālsabiedrības, ja kapitālsabiedrība ir tāda kapitālsabiedrība, kura nav maza sabiedrība un kura bilances datumā nepārsniedz vismaz divas no trim šādām kritēriju robežvērtībām:
      1. bilances kopsumma — 20 000 000 *euro*;
      2. neto apgrozījums — 40 000 000 *euro*;
      3. vidējais darbinieku skaits pārskata gadā — 250;
   3. Lielas kapitālsabiedrības, ja kapitālsabiedrība ir tāda kapitālsabiedrība, kura bilances datumā pārsniedz vismaz divas no trim šādām kritēriju robežvērtībām:
      1. bilances kopsumma — 20 000 000 *euro*;
      2. neto apgrozījums — 40 000 000 *euro*;
      3. vidējais darbinieku skaits pārskata gadā — 250.
7. Kapitālsabiedrības valdes priekšsēdētājam par valdes priekšsēdētāja pienākumu izpildi un padomes priekšsēdētājam par padomes priekšsēdētāja pienākumu izpildi nosaka mēneša atlīdzību, piemērojot koeficientu saskaņā ar šo noteikumu pielikumu, ņemot vērā Centrālās statistikas pārvaldes oficiālajā statistikas paziņojumā publicēto valstī strādājošo iepriekšējā gada mēneša vidējās darba samaksas apmēru, kas noapaļots pilnos *euro*.
8. Kapitālsabiedrības valdes priekšsēdētāja un valdes locekļa vienoto mēneša atlīdzību veido atlīdzība par valdes locekļa pienākumu izpildi un atlīdzība par cita amata pienākumu izpildi kapitālsabiedrībā, kuru nosaka, ņemot vērā kapitālsabiedrības atlīdzības politikas vispārējos principus, kuri saskaņoti ar dalībnieku (akcionāru) sapulci vai padomi (ja tāda ir izveidota). Mēneša atlīdzības par valdes priekšsēdētāja vai valdes locekļa amata pienākumu izpildi īpatsvars nav mazāks par 80 procentiem no vienotās mēneša atlīdzības.
9. Padomes priekšsēdētāja, padomes priekšsēdētāja vietnieka, padomes locekļu, valdes priekšsēdētāja un valdes locekļu mēneša atlīdzības apmēru nosaka, ņemot vērā kapitālsabiedrības vidējā termiņa vai ilgtermiņa stratēģijā definētos mērķus un sasniedzamos rezultātus, atsevišķos gadījumos - nozari, kurā kapitālsabiedrība darbojas, kā arī:

9.1. kapitālsabiedrības rīcībā esošos atlīdzības izmaksai pieejamos finanšu līdzekļus;

* 1. kapitālsabiedrības pašu ieņēmumu īpatsvaru un publisko finanšu resursu īpatsvaru kapitālsabiedrības kopējos ieņēmumos;
  2. dalībnieku (akcionāru) sapulce vai padome (ja tāda ir izveidota) nodrošina, ka mēneša atlīdzības apmēra noteikšanai piemēro šādus papildus vērtējuma kritērijus:
     1. vidēja termiņa stratēģijā neplānotu, vai pilnvarojuma līgumā neminētu, bet kapitālsabiedrības jaunu funkciju vai īpaši svarīgu darba uzdevumu izpildes nodrošināšana;
     2. iepriekšējā pārskata gadā iesāktu un tuvākajā pārskata periodā izpildāmu kapitālsabiedrībai nepieciešamu nozīmīga apjoma pārmaiņu vadīšana;
     3. uzdevumos ietilpst tautsaimniecībai vai stratēģiskās infrastruktūras uzlabošanai svarīgu nacionāla un starptautiska līmeņa projektu vadīšana un īstenošana;
     4. uzdevumos ietilpst būtisku risku un darbības grūtību novēršana, panākot kapitālsabiedrības darbības, finanšu un nefinanšu mērķu izpildes uzlabošanos;
  3. Papildus šo noteikumu 9.1., 9.2 un 9.3 apakšpunktā minētajiem kritērijiem dalībnieku (akcionāru) sapulce vai padome (ja tāda ir izveidota) var noteikt arī citus individuāla vērtējuma kritērijus.

1. Kapitālsabiedrības valdes loceklim par valdes locekļa pienākumu izpildi kapitālsabiedrībā nosaka mēneša atlīdzību līdz 90 procentiem no valdes priekšsēdētāja mēneša atlīdzības par valdes priekšsēdētāja pienākumu izpildi kapitālsabiedrībā.
2. Kapitālsabiedrības padomes priekšsēdētāja vietnieka un padomes locekļa mēneša atlīdzību par darbu padomē nosaka līdz 90 procentiem no padomes priekšsēdētāja mēneša atlīdzības par darbu padomē, bet ne mazāku par valstī noteikto minimālo mēneša darba algu.
3. Ja saskaņā ar kapitālsabiedrības statūtiem tās valde sastāv no viena valdes locekļa, tad valdes locekļa maksimālās mēneša atlīdzības apmēra noteikšanai var piemērot šo noteikumu pielikumā norādīto valdes priekšsēdētāja maksimālās mēneša atlīdzības apmēra noteikšanai piemērojamo koeficientu.
4. Dalībnieku (akcionāru) sapulce vai padome (ja tāda ir izveidota) nodrošina, ka:

13.1 līdz 2016.gada 1.jūnijam pārskata un nosaka vienotās mēneša atlīdzības apmēru tām amatpersonām, kuras ievēlētas amatā vai ar kurām noslēgti līgumi un tām noteikta vienota mēneša atlīdzība līdz šo noteikumu spēkā stāšanās dienai, nodrošinot, ka attiecīgai amatpersonai vienotās mēneša atlīdzības apmēra palielinājums nepārsniedz 25 procentus salīdzinājumā ar vienotās mēneša atlīdzības apmēru, kāds noteikts līdz šo noteikumu spēkā stāšanās dienai;

13.2. līdz 2016.gada 1.jūnijam nosaka vienotās mēneša atlīdzības apmēru vai mēneša atlīdzības apmēru tām amatpersonām, kuras ievēlētas amatā vai ar kurām noslēgti līgumi un tām nav noteikta vienota mēneša atlīdzība līdz šo noteikumu spēkā stāšanās dienai, nodrošinot, ka attiecīgai amatpersonai vienotās mēneša atlīdzības (ja tāda tiek noteikta) vai mēneša atlīdzības (ja vienota mēneša atlīdzība netiek noteikta) apmēra palielinājums nepārsniedz 25 procentus salīdzinājumā ar mēneša atlīdzības apmēru, kāds amatpersonai noteikts līdz šo noteikumu spēkā stāšanās dienai;

* 1. 2017. gadā un turpmākajos gados nosakot vienotās mēneša atlīdzības apmēru amatpersonai, tā palielinājums nepārsniedz 25 procentus salīdzinājumā ar iepriekšējā pārskata gadā noteikto vienotās mēneša atlīdzības apmēru vai mēneša atlīdzības (ja amatpersonai nebija noteikta vienotā mēneša atlīdzība) apmēru;
  2. 2017.gadā un turpmākajos gados nosakot mēneša atlīdzības (ja amatpersonai netiks noteikta vienota atlīdzība) apmēru amatpersonai, tā palielinājums nepārsniedz 25 procentus salīdzinājumā ar iepriekšējā pārskata gadā noteikto vienotās mēneša atlīdzības apmēru vai mēneša atlīdzības apmēru (ja vienota mēneša atlīdzība nav tikusi noteikta).

Ministru prezidente Laimdota Straujuma

Finanšu ministrs Jānis Reirs

Vīza:

Pārresoru koordinācijas centra vadītājs Pēteris Vilks

18.12.2015 15:24

1065

V.Vesperis 67082812

[vladislavs.vesperis@pkc.mk.gov.lv](mailto:vladislavs.vesperis@pkc.mk.gov.lv)